گاندھی میموریل کالیٚج

گاندھی میموریل کالیٚج سریٖنگر، چھُ اَکھ یونیورسٹی گرانٹس کمیشن کو-ایجوکیشنل کالیٚج یُس ہِندوستٲنؠ زیر انتظام علاقہٕ جموں و کشمیرَس مَنٛز شمسوأرِس، فتح کدٕل، سریٖنگرَس مَنٛز 1.75 (14 کنال ) ایکڑ کیمپس پؠٹھ واقعہٕ چھُ۔ یہٕ کالیٚج آو 1942 مَنٛز قٲئم کرنہٕ۔ یہِ چھُ اَکھ گرانٛٹ ان ایڈ کالیٚج تہٕ یہِ چھُ ہندو ایجوکیشن سوسائٹی آف کشمیر چلاوان۔ کالیٚجَس چھُ حوٚکوٗمَتھ جموں و کشمیرٕ طرفہٕ گرانٛٹ ان ایڈ مِلان۔ یہِ چھُ کشمیر یونیورسٹی سٟتؠ وابستہٕ۔

جاے
گاندھی میموریل کالیٚج چھُ سریٖنگر کِس فتح کٔدٕل علاقس مَنٛز شامسوأرِس مَنٛز واقعہٕ۔ یہِ چھُ بابہٕ ڈیمٛب کِس منگلیشور منٛدرَس نزدیٖک  واقعہٕ۔ کالیٚج چھُ سریٖنگر شہرُک مرکز لال چوک پٮ۪ٹھٕ تَقریٖبَن زٕ کلومیٹر (1.2 میٖل) دوٗر۔

اِدارٕ
یہِ کالج اوس 1943 ہَس مَنٛز مہاراجہ ہری سنگھ سٕنٛدِس دورِ حکوٗمتَس مَنٛز کٲشِرؠ پنٛڈِت برادری، ہندو سوسائٹی آف کشمیر کٮ۪و نامور اِنسان دوست شخصیتن معاشرٕچ تٲلیمی ضرورتہٕ پوٗرٕ کرنہٕ خٲطرٕ قٲیِم کوٚرمُت۔

ڈگری چھ پیش کرنْہ آمْژ
Bachelor of Arts
Bachelor of Science
Bachelor of Commerce
Bachelor of Business Administration

ایوارڈ تہٕ کامیٲبی
گاندھی میموریل کالیٚجَن چھُ شیٚیِم انٹر کالیٚج پروفیسر یوسف میموریل کرکٹ چیمپئن شپ، انٹر کالج فٹ بال چیمپئن شپ (لڑکہٕ)، انٹر کالیٚج جوڈو چیمپئن شپ (لڑکہٕ) زیٖنمٕژ۔

حَوالہٕ